# Dušan Jelinčič

### Iz Wikipedije, proste enciklopedije

| Da bo članek zadostoval merilom kakovosti, ga bo treba urediti. O tem se lahko pogovorite na pogovorni strani članka. Pomagajte si tudi s Slogovnim priročnikom.

Tržačan Dušan Jelinčič (1953) je diplomiral na filozofski fakulteti tržaške univerze iz sodobne književnosti in modernih jezikov. Je časnikar pri slovenskih radijskih in televizijskih poročilih javne radiotelevizijske ustanove RAI. Piše prozo, esejistiko, dramatiko, razprave, literarne in gledališke kritike za slovenski ter italijanski tisk, radio in televizijo. Leta 1986 se je kot prvi alpinist iz dežele Furlanije-Julijske krajine povzpel na vrh himalajskega osemtisočaka Broad Peaka (8047 m). Leta 1990 se je z mednarodno odpravo Alpe-Jadran podal na Everest (8848 m), leta 2003 pa je preplezal himalajski osemtisočak Gašerbrum 2 (8035 m), kamor je ponesel mavrično zastavo miru. S svojimi osmimi romani in vrsto zgodb, črtic, novel, pripovedi in esejev je ustvaril zajeten in motivno zelo raznolik opus. Njegova dela obravnavajo raznotero tematiko: alpinistično (romana Zvezdnate noči in Biseri pod snegom), fantastično-mistično (roman Budovo oko), kriminalno-psihološko (roman Umor pod K2), popotniško (pripoved Srečanje nikjer in zbirka novel Prazne sobe), ljubezensko (roman Ljubezen v času samote), eksistencialno (roman Tema na pomolu), spominsko (povest Tisti vonj po Krasu), zgodovinsko (roman Martin Čemur) pa še pravljično (Legenda o človeku, ki je govoril z vetrom). Leta 2005 je objavil izbor Eseji z zahodnega roba, v gledališki postavitvi pa je zaživela zgodba primorskih borcev za svobodo – tigrovcev z naslovom Oseka na robu gozdov. Leta 2006 je objavil drugo spremenjeno in predelano izdajo Zvezdnatih noči, dvojezični dramski monolog Aleksander od kresnic – Alessandro delle lucciole v prevodu samega avtorja in s katerim si je prislužil Premsko nagrado za leto 2005, drugo, predelano in razširjeno izdajo v italijanščini Zvezdnatih noči z naslovom Le notti stellate del Karakorum ter še dramo Upor obsojenih. Jelinčič je poznan tudi v širšem italijanskem kulturnem prostoru, predvsem po zaslugi romana Zvezdnate noči, ki je največkrat nagrajeno slovensko leposlovno delo sploh. Pisatelj si je namreč z italijanskim prevodom (Le notti stellate) te večkrat ponatisnjene uspešnice med drugim prislužil nagrado ITAS v Trentu (Cardo d’argento – srebrni osat), nagrado Bancarella Sport, častno literarno priznanje Italijanskega olimpijskega odbora CONI in mednarodno nagrado Giuseppe Acerbi v Castel Goffredu (drugo mesto), v slovenskem knjižnem prostoru pa nagrado Vstajenje. Vendar ne smemo pozabiti prevoda Biserov pod snegom (Perle sotto la neve), ki je nekaj časa vztrajal na širših lestvicah najbolj prodajanih italijanskih knjig, in Teme na pomolu (Scacco al buio), ki si je leta 2003 prislužil mednarodno nagrado Scritture di frontiera (drugo mesto za Predragom Matvejevićem).

Vzpostavljeno iz »http://sl.wikipedia.org../../../d/u/%C5%A1/Du%C5%A1an_Jelin%C4%8Di%C4%8D_1d61.html«

Kategorija: Neurejeni članki

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje